Don Giovanni - ujjbábopera (18+) [VK] Zenekarral
2019-11-12 19:00 - 22:00 (Europe/Budapest) | RS9+ Vallai Kert, Rumbach S. u. 10., Budapest, 1075
A Duo Ka előadása
A teljes Don Dzsovanni Leporello előadásában.
“…egy mellszobornyi ablakkeretben, mint élő El Greco önarckép bóhóckodik Paizs Miklós, ujjbábokkal játszva a sztorit… …Egészen rendkívülien elképesztő, ahogy egymaga elénekli a teljes operát, együttesekkel és brutálisan kavargó finálékkal együtt. Nem viccelek, még az áriák-beli futamok is megvannak. Nyilván nem operaéneklést kapunk – szerencsére, hanem rettenetesen kifejező előadást. Közben pedig őrületes nyelvi leleményű közjátékokkal tarkítja a történet folyását, melyekben a figyelmes néző töméntelen kulturális áthallást fedezhet fel számos irodalmi, film és zenei műalkotás irányába. Az apró arcrezdülésekig minden helyén van, semmi felesleges allűr, vagy ripacskodás (najó, az egész egy bazi nagy ripacsparádé, de az opera műfaj erről szól ugye)…. …Konkrétan a szöveg az előadó saját magyarítása, hű a tartalomhoz és többnyire az eredetihez is, de durva mai szlengbe ültetve. Hibátlan, azt kell megint mondjam. 10+/10″ (Bárány Péter: Don Dzsuva (2015. november 8, facebook)
Paizs Miklós – szöveg /ének /bábjáték
Laufer Szilvia – zongora
18+
Paizs Miklós – szöveg /ének /bábjáték
Bartók György – zöngörá
Kertész Endre – csellő

Frida Kahlo balladája [SZ]
2019-11-12 19:30 - 21:00 | RS9 Színházterem, Rumbach Sebestyén u. 9., Budapest, 1075
Frida Kahlo a huszadik század egyik legkülönösebb sorsú festője, legizgalmasabb asszonya, legnagyobb hatású, sajátos, csak rá jellemző utat járó művésze. Egészen a végletekig szabad, független ember (és nő!), aki mindig kész megfizetni az árat döntéseiért és tévedéseiért, s akinek alapvetően két, egymást erőteljesen kiegészítő pólus határozza meg az életét, ezáltal alkotásait is: az élet szomjazó vágya, és a kora gyermekkora óta kísérőjéül szegődő fájdalom. Előadásunk, mely jórészt Frida írásaira, műveire, valamint Lorca-szövegekre épül ennek az egyedi, kivételes életútnak szubjektív hangulatú megragadására tesz kísérletet.
Író: Sediánszky Nóra
Szereplők
Frida Kahlo – Fazakas Júlia
Diego Rivera – Menszátor Héresz Attila
Anya/ Lupe – Záhonyi Enikő
Apa/ Trockij – Dióssi Gábor
Cristi, Frida húga/ Laura, táncosnő – Gyöngy Zsuzsa
Látvány: Réz Ágnes
Mozgás: Kántor Kata
Színpadi változat: Sediánszky Nóra és Menszátor Héresz Attila
Rendezte: Menszátor Héresz Attila
